CELEX: 62022TN0117
Language: mt
Date: 2022-03-02 00:00:00
Title: Kawża T-117/22: Rikors ippreżentat fit-2 ta’ Marzu 2022 – Grodno Azot u Khimvolokno Plant vs Il-Kunsill

7.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/30
            
         
      Rikors ippreżentat fit-2 ta’ Marzu 2022 – Grodno Azot u Khimvolokno Plant vs Il-Kunsill
      (Kawża T-117/22)
      (2022/C 222/51)
      Lingwa tal-kawża: l-Ingliż
      
         Partijiet
      
      
         Rikorrenti: Grodno Azot AAT (Grodno, Bjelorussja) u Khimvolokno Plant (Grodno) (rappreżentanti: N. Tuominen and L. Engelen, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kunsill (PESK) 2021/2125 tat-2 ta’ Diċembru 2021 li timplimenta d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja (1), u r-Regolament ta' Implimentazzjoni tal-Kunsill (UE) 2021/2124 tat-2 ta’ Diċembru 2021 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja (2) (iktar 'il quddiem il-“miżuri kkontestati”); u
               
            
                  —
               
               
                  tikkundanna lill-Kunsill ibati l-ispejjeż tar-rikorrenti fil-kuntest ta’ dan ir-rikors.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv, ibbażat fuq il-fatt li l-Kunsill, billi inkluda lir-rikorrenti fil-lista li tinsab fl-annessi tal-miżuri kkontestati, wettaq żball manifest ta’ evalwazzjoni. B’mod iktar speċifiku, ir-rikorrenti jsostnu li l-miżuri kkontestati jagħtu motivi mhux sostanzjati, fattwalment żbaljati u infondati għall-inklużjoni tagħhom. Barra minn hekk, il-motivazzjoni defiċjenti pprovduta ma turix rabta sostantiva biżżejjed mal-kamp ta’ applikazzjoni tal-miżuri.
               
            
                  2.
               
               
                  It-tieni motiv, ibbażat fuq il-fatt li l-miżuri kkontestati ma jissodisfawx il-livell ta’ prova suffiċjenti fid-dritt għall-adozzjoni ta’ sanzjonijiet individwali. Il-Kunsill, billi pprova jibbaża fuq miżuri individwali sabiex jintlaħaq l-għan li jirrestrinġi l-attivitajiet tan-negozju u l-profitti ta’ impriża barranija tal-Istat, applika tip ta’ miżura illegali.
               
            
         (1)  ĠU L 430 1, p. 16.
      
         (2)  ĠU L 430 1, p. 1.